Tijekom siječnja započeli smo sklop aktivnosti “Živjeti zdravo u vrtiću”, i to aktivnošću “Voda ti daje super moć!” Kroz svakodnevnu igru i razgovor u krugu istraživali smo koliko nam je voda važna te koliko vode dnevno trebamo piti da bismo sačuvali naše zdravlje. Izradili smo i plakat na koji svakodnevno bilježimo koliko vode pijemo. Minimalno trebamo popiti 5 čaša vode ‒ sve više od toga je odlično! Ova aktivnost potaknula je djecu da češće piju vodu te brinu koliko su tekućine unijeli u organizam tijekom dana.